钦定古今图书集成/明伦汇编/闺媛典/第071卷 > 张氏女
## 钦定古今图书集成/明伦汇编/闺媛典/第071卷 > 张氏女

按《凤阳府志》：张氏女，父守恭，家贫。女幼闻瞽娼谈节
烈事，常津津羡之。许配刘氏子，未归，刘子亡，不食不
言，垂涕而已。三日，父母往送葬，招从娣伴之，女乃举
所闻谓娣曰：“岂昔人有，今人无耶？”娣解之，女曰：“吾不
忍心知而行背也。”竟自缢死，颜色阅月如生。同郡任
儒林题其墓。